

I. MELLÉKLET  
A CSOMAGOLÁS 3. CIKK (1) BEKEZDÉSÉBEN MEGHATÁROZOTT FOGALMA KÖRÉBE TARTOZÓ TÉTELEK TÁJÉKOZTATÓ JELLEGŰ FELSOROLÁSA

***A 3. cikk (1) bekezdése a) pontjának hatálya alá tartozó tételek***

***Csomagolás***

Édességet tartalmazó dobozok

CD-tokot borító fóliaburkolat

Katalógusok és magazinok borítékjai (magazinnal együtt)

Süteménnyel együtt árult süteményalátétek

Rudak, csövek és hengerek, amelyekre valamilyen hajlékony anyag (pl. műanyag fólia, alumínium, papír) van feltekerve, kivéve azokat a rudakat, csöveket és hengereket, amelyeket egy gyártóberendezés részeiként kívánnak használni, nem pedig valamely termék értékesítési egységként való bemutatására

Olyan virágcserepek, amelyek csak a növény árusítására és szállítására szolgálnak, teljes élettartama során való tartására nem alkalmasak

Injekciós oldatok üvegcséi

CD-k csomagolására használt (a CD-kkel együtt értékesített, tárolásra nem szolgáló) hengerek

Vállfák (ruhával együtt értékesítve)

Gyufásdobozok

Steril csomagolóanyagok (zacskók, tálcák és a termék sterilitását őrző egyéb anyagok)

Italos kapszulák (pl. kávé-, kakaó- vagy tejkapszulák)

Különböző gázok tárolására szolgáló újratölthető acélpalackok, kivéve a tűzoltó készülékeket

Tea- és kávétasakok

***Nem csomagolás***

A növény teljes élettartama során való tartására szolgáló virágcserepek

Szerszámdobozok

Viaszrétegek a sajt körül

Kolbászhéj

Vállfák (amelyeket külön árulnak)

Patron nyomtatókhoz

CD-, DVD- és videokazetta-tokok (a CD-vel, DVD-vel vagy videokazettával együtt értékesítve)

CD-hengerek (tároláshoz, üresen értékesítve)

Mosószerek vízben oldódó csomagolása

Kegyeleti célra használt gyertyatartók

Mechanikus darálók (újratölthető tartályba építve, pl. újratölthető borsdaráló)

***A 3. cikk (1) bekezdése d)–e) pontjának hatálya alá tartozó tételek***

***Csomagolás, ha az értékesítési helyen való feltöltésre tervezték és szánták***

Papír vagy műanyag hordtasakok

Eldobható tányérok és poharak

Frissentartó fólia

Uzsonnástasakok

Alufólia

Ruhatisztítókban a tiszta ruha csomagolására használt műanyag fólia

***Nem csomagolás***

Keverőpálcák

Eldobható evőeszközök

Csomagolópapír (a fogyasztóknak és a vállalkozóknak külön értékesítve)

Papírból készült sütőformák (üresen értékesítve)

Sütemény nélkül árult süteményalátétek

***A 3. cikk (1) bekezdése b)–c) pontjának hatálya alá tartozó tételek***

***Csomagolás***

Közvetlenül a termékre akasztott vagy rögzített címkék, beleértve a gyümölcsökre és zöldségfélékre ragasztott tapadós címkéket is

***Csomagolás része***

Szempillaecset, amely a tárolóeszköz záróelemének része

Tapadós címkék, amelyeket egy másik csomagolási tételre ragasztottak fel

Tűzőkapcsok

Műanyag védőtokok

Adagok kimérésére szolgáló eszköz, amely a mosó- és tisztítószerek flakonját záró elem része

Mechanikus darálók (nem újratölthető, termékkel töltött tartályba építve, pl. borssal teli borsdaráló)

***Nem csomagolás***

Rádiófrekvenciás azonosító (RFID) címkék

II. MELLÉKLET   
   
KATEGÓRIÁK ÉS PARAMÉTEREK A CSOMAGOLÁS ÚJRAFELDOLGOZHATÓSÁGÁNAK ÉRTÉKELÉSÉHEZ

**1. táblázat: A 6. cikkben említett csomagolóanyagok, csomagolástípusok és csomagolási kategóriák tájékoztató jellegű felsorolása**

|  |  |  |  |  |
| --- | --- | --- | --- | --- |
| **Kategória száma** | **Elsődleges csomagolóanyag** | **Csomagolás típusa** | **Forma (tájékoztató jellegű)** | **Szín** |
| 1. | Üveg | Üveg | Üvegből (nátrium-kalcium-szilikát) készült palackok, edények, flakonok, kozmetikai tégelyek, tálak stb. |  |
| 2. | Üveg | Kompozit csomagolás, amely nagyrészt üvegből készült | Palackok, edények, flakonok, kozmetikai tégelyek, tálak |  |
| 3. | Papír vagy karton | Papír- vagy kartoncsomagolás | Dobozok, tálcák, gyűjtőcsomagolás |  |
| 4. | Papír vagy karton | Kompozit csomagolás, amely nagyrészt papírból vagy kartonból készült | Beleértve az italos kartondobozokat, tányérokat és poharakat, azaz fémezett vagy műanyag laminált papír/karton, folyadékokhoz használt papírlemez, papír/karton műanyag béléssel/ablakkal |  |
| 5. | Fém | Acél | Acélból – beleértve az ónozott lemezt is – készült merev csomagolási formák (aeroszolok, konzervdobozok, festékdobozok, dobozok stb.) |  |
| 6. | Fém | Kompozit csomagolás, amely nagyrészt acélból készült | Hordók, tömlők, kannák, dobozok, tálcák stb. |  |
| 7. | Fém | Alumínium | Merev formák (élelmiszer- és italdobozok, palackok, aeroszolok) |  |
| 8. | Fém | Alumínium | Félmerev vagy rugalmas formák (tartályok és tálcák, tömlők, fólia) |  |
| 9. | Fém | Kompozit csomagolás, amely nagyrészt alumíniumból készült | Hordók, tömlők, kannák, dobozok, tálcák stb. |  |
| 10. | Műanyag | PET – merev | Palackok és flakonok | Átlátszó színtelen/világoskék |
| 11. | Műanyag | PET – merev | Palackok és flakonok | Átlátszó egyéb színek |
| 12. | Műanyag | PET – merev | Merev csomagolás a palackok és flakonok kivételével (idetartoznak az edények, tálak és tálcák) | Átlátszó |
| 13. | Műanyag | PET – rugalmas | Fóliák |  |
| 14. | Műanyag | HDPE – merev | Tartályok és tömlők | Természetes/színtelen |
| 15. | Műanyag | HDPE – merev | Tartályok és tömlők | Színes |
| 16. | Műanyag | PE – rugalmas | Fóliák | Természetes/színtelen |
| 17. | Műanyag | PE – rugalmas | Fóliák | Színes |
| 18. | Műanyag | PP – merev | Tartályok és tömlők | Természetes/színtelen |
| 19. | Műanyag | PP – merev | Tartályok és tömlők | Színes |
| 20. | Műanyag | PP – rugalmas | Fóliák | Természetes/színtelen |
| 21. | Műanyag | PP – rugalmas | Fóliák | Színes |
| 22. | Műanyag | HDPE és PP – merev | Rekeszek és raklapok |  |
| 23. | Műanyag | PS – merev | Merev csomagolás (az EPS és az XPS kivételével) |  |
| 24. | Műanyag | EPS – merev | Halrekeszek/fehéráru |  |
| 25. | Műanyag | XPS – merev |  |  |
| 26. | Műanyag | Egyéb merev műanyag, beleértve a következőket: PVC, PC – merev | Merev |  |
| 27. | Műanyag | Egyéb rugalmas műanyagok, beleértve a többrétegű műanyag fóliákat és a kombinált anyagokat – rugalmas | Tasakok |  |
| 28. | Fa, parafa | Fából készült csomagolás, beleértve a parafát | Raklapok, dobozok |  |
| 29. | Textil | Természetes és szintetikus textilszálak | Zsákok |  |
| 30. | Kerámia vagy porcelán kőedények | Agyag, kő | Edények, tartályok, palackok |  |

**2. táblázat: Újrafeldolgozhatósági teljesítményfokozatok**

|  |  |
| --- | --- |
| Újrafeldolgozhatósági teljesítményfokozat | Az újrafeldolgozhatóság értékelése egységenként, tömegben |
| A. fokozat | 95 % vagy magasabb |
| B. fokozat | 90 % vagy magasabb |
| C. fokozat | 80 % vagy magasabb |
| D. fokozat | 70 % vagy magasabb |
| E. fokozat | 70 % alatt |

III. MELLÉKLET   
   
KOMPOSZTÁLHATÓ CSOMAGOLÁS

A komposztálható csomagolási forma használatának előírása során figyelembe veendő feltételek:

a) nem lehetett újrahasználható csomagolásnak tervezni, vagy nem lehetett forgalomba hozni a termékeket csomagolás nélkül;

b) úgy tervezték, hogy életciklusa végén bekerüljön a szerves hulladékáramba;

c) biológiailag lebomló jellegű, ezért képes fizikai, kémiai, termikus vagy biológiai bomlásra, beleértve az anaerob bomlást, és végül oxigén hiányában szén-dioxiddá vagy metánná, ásványi sókká, biomasszává és vízzé alakul át;

d) használata jelentősen növeli a szerves hulladék gyűjtését a nem komposztálható csomagolóanyagok használatához képest;

e) használata jelentősen csökkenti a komposzt nem komposztálható csomagolással való szennyeződését; valamint

f) használata nem növeli a nem komposztálható csomagolási hulladékáramok szennyeződését.

IV. MELLÉKLET   
   
A CSOMAGOLÁS MINIMALIZÁLÁSÁNAK ÉRTÉKELÉSÉRE SZOLGÁLÓ MÓDSZERTAN

**I. RÉSZ**

**Teljesítménykritériumok**

1. **Termékvédelem:** a csomagolás kialakításának biztosítania kell a termék védelmét a csomagolás vagy a töltés helyétől a végfelhasználásig, a termék jelentős károsodásának, elvesztésének, romlásának vagy pazarlásának megelőzése érdekében. A követelmények magukban foglalhatják a mechanikai vagy kémiai károsodás, rezgés, összenyomódás, nedvesség, fény, oxigén, mikrobiológiai fertőzés, kártevők, az érzékszervi tulajdonságok romlása stb. elleni védelmet, és tartalmazhatnak a termékminőségre vonatkozó követelményeket meghatározó konkrét jogszabályokra való hivatkozásokat.
2. **Csomagolásgyártási folyamatok:** a csomagolás kialakításának összeegyeztethetőnek kell lennie a csomagolásgyártási és -töltési folyamatokkal.
3. **Logisztika:** a csomagolás kialakításának biztosítania kell a csomagolt termék megfelelő és biztonságos forgalmazását, szállítását, kezelését és raktározását.
4. **Tájékoztatási követelmények:** a csomagolás kialakításának biztosítania kell, hogy magával a csomagolt termékkel, annak használatával, tárolásával és gondozásával kapcsolatos minden szükséges információt – beleértve a biztonsági utasításokat is – a felhasználók és a fogyasztók rendelkezésére lehessen bocsátani.
5. **Higiénia és biztonság:** a csomagolás kialakításának biztosítania kell a felhasználók és a fogyasztók biztonságát, valamint a termékbiztonságot és a higiéniát a forgalmazás, a végfelhasználás és az ártalmatlanítás során.
6. **Jogi követelmények:** a csomagolás kialakításának biztosítania kell, hogy a csomagolás és a csomagolt termék megfeleljen az alkalmazandó jogszabályoknak.
7. **Újrafeldolgozott tartalom, újrafeldolgozhatóság és újrahasználat:** a csomagolás kialakításának biztosítania kell az újrafeldolgozhatóságot és az újrafeldolgozott tartalom beépítését az e rendeletben előírtak szerint. Ha a csomagolást újrahasználatra szánják, meg kell felelnie az e rendelet 10. cikkének (1) bekezdésében meghatározott követelményeknek.

**II. RÉSZ**

**Értékelési módszertan, valamint a minimális csomagolási térfogat és tömeg meghatározása**

A rendelet 3. cikkének (1) bekezdésében leírt, a csomagolás funkcionalitásának biztosításához szükséges minimális csomagolási térfogat és tömeg értékelését ismertetni kell a műszaki dokumentációban, és annak legalább a következőket kell tartalmaznia:

a) az I. részben felsorolt minden egyes teljesítménykritérium esetében azoknak a tervezési követelményeknek a felsorolása, amelyek megakadályozzák a csomagolás tömegének vagy térfogatának további csökkentését anélkül, hogy veszélyeztetnék a csomagolás funkcionalitását – beleértve a biztonságot és a higiéniát is – a csomagolt termék, a csomagolás és a felhasználó számára. Le kell írni az ezeknek a tervezési követelményeknek a meghatározására használt módszert, és ismertetni kell azokat az okokat, amelyek megakadályozzák a csomagolás tömegének vagy térfogatának további csökkentését. Az adott csomagolóanyag tekintetében minden csökkentési lehetőséget meg kell vizsgálni. Nem elegendő, ha az egyik csomagolóanyagot egy másikkal helyettesítik;

b) az értékelés eredményének leírása, beleértve a csomagolás minimálisan szükséges tömege és térfogata kiszámításának részleteit. Az ugyanazon csomagolás gyártási tételei közötti lehetséges eltéréseket figyelembe kell venni és dokumentálni kell;

c) az a) és b) pont szerint elvégzett értékeléshez felhasznált vizsgálati eredmények, piackutatások vagy tanulmányok.

V. MELLÉKLET   
   
CSOMAGOLÁSI FORMÁK ALKALMAZÁSÁRA VONATKOZÓ KORLÁTOZÁSOK

|  |  |  |  |
| --- | --- | --- | --- |
|  | **Csomagolási forma** | **Korlátozott alkalmazás** | **Szemléltető példa** |
|  | Egyszer használatos műanyag gyűjtőcsomagolás | Műanyag csomagolás, amelyet kiskereskedelmi szinten használnak dobozokban, konzervdobozokban, edényekben, tégelyekben és csomagokban értékesített áruk csoportba foglalására, kényelmi csomagolásként kialakítva, hogy ezzel lehetővé tegyék a végfelhasználók számára vagy ösztönözzék őket arra, hogy egynél több terméket vásároljanak meg. Ez nem foglalja magában a forgalmazás során történő kezelés megkönnyítéséhez szükséges gyűjtőcsomagolást | Gyűjtőfólia, zsugorfólia |
|  | Egyszer használatos műanyag csomagolás, egyszer használatos kompozit csomagolás vagy egyéb egyszer használatos csomagolás friss gyümölcsökhöz és zöldségfélékhez | Egyszer használatos csomagolás 1,5 kg-ot meg nem haladó mennyiségű friss gyümölcshöz és zöldséghez, kivéve, ha bizonyíthatóan szükség van a vízveszteség, a feszesség elvesztése, a mikrobiológiai veszélyek vagy a fizikai behatások elkerülésére | Hálók, zacskók, tálcák, tartályok |
|  | Egyszer használatos műanyag, egyszer használatos kompozit vagy egyéb egyszer használatos csomagolás | A szálláshely-szolgáltatási és vendéglátási ágazat helyszínein kitöltött és elfogyasztott élelmiszerek és italok egyszer használatos csomagolása; ezek a helyszínek magukban foglalják az üzletviteli helyen belül és kívül található, étkezésre szolgáló területeket asztalokkal, székekkel, állóhelyekkel együtt, valamint az olyan, étkezésre szolgáló területeket, amelyeket több gazdasági szereplő vagy harmadik fél közösen kínál a végfelhasználóknak élelmiszer- és italfogyasztás céljából | Tálcák, eldobható tányérok és poharak, zacskók, fólia, dobozok |
|  | Egyszer használatos csomagolás fűszerekhez, befőttekhez, szószokhoz, kávékrémesítőkhöz, cukorhoz és ételízesítőkhöz a szálláshely-szolgáltatási és vendéglátási ágazatban | Egyesével csomagolt adagok egyszer használatos csomagolása, amelyet a szálláshely-szolgáltatási és vendéglátási ágazatban használnak fűszerekhez, befőttekhez, szószokhoz, kávékrémesítőkhöz, cukorhoz és ételízesítőkhöz, kivéve azt a csomagolást, amelyet elvitelre kész, azonnali fogyasztásra szánt, további előkészítést nem igénylő élelmiszerrel együtt biztosítanak | Tasakok, tálak, tálcák, dobozok |
|  | Egyszer használatos szállodai miniatűr csomagolás | Kozmetikumokhoz, higiéniai és testápolási termékekhez, amelyeket folyékony termékek esetén 50 ml-nél, nem folyékony termékek esetén pedig 100 grammnál kisebb kiszerelésben bocsátanak rendelkezésre | Samponosflakonok, kéz- és testápoló krémet tartalmazó palackok, miniatűr szappanok tasakjai |

VI. MELLÉKLET   
   
AZ ÚJRAHASZNOSÍTÓ ÉS ÚJRATÖLTŐ ÁLLOMÁSOK RENDSZEREIRE VONATKOZÓ KÖVETELMÉNYEK

E melléklet alkalmazásában:

a) „zárt láncú rendszer”: olyan újrahasználati rendszer, amelyben az újrahasználható csomagolást a rendszerüzemeltető vagy a rendszerben résztvevők együttműködő csoportja forgatja, miközben a csomagolás tulajdonosa nem változik;

b) „nyílt láncú rendszer”: olyan újrahasználati rendszer, amelyben az újrahasználható csomagolás a rendszerben forog nem meghatározott számú résztvevő között, és a csomagolás tulajdonosa az újrahasználati folyamat egy vagy több pontján megváltozik;

c) „rendszerüzemeltető”: az a természetes vagy jogi személy, aki vagy amely a rendszer egyik résztvevője, és az újrahasználati rendszert kezeli;

d) „a rendszer résztvevői”: minden olyan természetes vagy jogi személy, aki vagy amely részt vesz az újrahasználati rendszerben, és az alábbiak közül legalább az egyik tevékenységet végzi: begyűjti a csomagolást a végfelhasználóktól vagy a rendszer más résztvevőitől, helyreállítja azt, szétosztja a rendszer résztvevői között, szállítja, termékekkel tölti fel, csomagolja vagy végfelhasználóknak kínálja. Az újrahasználati rendszer egy vagy több olyan résztvevőből is állhat, amelyek ezeket a tevékenységeket végzik.

**A. rész**

**Az újrahasználati rendszerekre vonatkozó követelmények**

1. **Az újrahasználati rendszerekre vonatkozó általános követelmények**

A következő követelmények vonatkoznak valamennyi újrahasználati rendszerre, és azoknak egyidejűleg kell teljesülniük:

e) a rendszer egyértelműen meghatározott irányítási struktúrával rendelkezik;

f) az irányítási struktúra biztosítja, hogy az újrahasználati célértékek és a rendszer bármely egyéb céljai teljesíthetők legyenek;

g) az irányítási struktúra egyenlő hozzáférést és tisztességes feltételeket biztosít minden gazdasági szereplő számára, amely részt kíván venni a rendszerben;

h) az irányítási struktúra egyenlő hozzáférést és tisztességes feltételeket biztosít minden végfelhasználó számára;

i) a rendszer a működését meghatározó szabályokkal rendelkezik, beleértve a csomagolás használatára vonatkozó követelményeket is, amelyeket a rendszer valamennyi résztvevője elfogad, és amelyeknek meg kell határozniuk a következőket:

i. azok a csomagolástípusok és -kialakítások, amelyek forgása a rendszerben megengedett;

ii. a rendszeren keresztül történő felhasználásra, feltöltésre vagy szállításra szánt termékek leírása;

iii. a megfelelő kezelésre és csomagoláshasználatra vonatkozó feltételek;

iv. a csomagolás helyreállítására vonatkozó részletes követelmények;

v. a csomagolás gyűjtésére vonatkozó követelmények;

vi. a csomagolás tárolására vonatkozó követelmények;

vii. a csomagolás feltöltésére vonatkozó követelmények;

viii. az újrahasználható csomagolás hatékony és eredményes gyűjtését biztosító szabályok, beleértve a végfelhasználók arra való ösztönzését, hogy a csomagolást vigyék vissza a gyűjtőhelyekre vagy a csoportosított gyűjtési rendszerbe;

ix. az újrahasználati rendszerhez való egyenlő és méltányos hozzáférést biztosító szabályok, kitérve a kiszolgáltatott helyzetben lévő végfelhasználókra is;

j) a rendszerüzemeltető ellenőrzi a rendszer megfelelő működését, és megvizsgálja, hogy az újrahasználat megfelelően megvalósítható-e;

k) a rendszer jelentéstételi szabályokkal rendelkezik, lehetővé téve a hozzáférést a töltések vagy újrahasználatok számára, valamint az elutasításokra, a gyűjtési arányra, az értékesítési egységekre vagy az ezekkel egyenértékű egységekre vonatkozó adatokhoz;

l) a csomagolás kialakítása kölcsönösen elfogadott előírásokkal vagy szabványokkal összhangban kerül meghatározásra;

m) a rendszer biztosítja a költségek és hasznok méltányos elosztását a rendszer valamennyi résztvevője számára.

1. **A zárt láncú rendszerekre vonatkozó követelmények**

Az 1. pontban foglalt általános követelményeken túlmenően a következő követelményeknek kell egyidejűleg teljesülniük:

a) a rendszer visszutas logisztikával rendelkezik, ami megkönnyíti a csomagolás eljuttatását a felhasználóktól vagy végfelhasználóktól a rendszer résztvevőihez;

b) a rendszer biztosítja a csomagolás begyűjtését, helyreállítását és újraelosztását;

c) a rendszer résztvevői kötelesek a gyűjtőhelytől visszavenni a csomagolást, ha az a rendszer szabályainak megfelelően került felhasználásra, begyűjtésre és tárolásra.

1. **Nyílt láncú rendszerekre vonatkozó követelmények**

Az 1. pontban foglalt általános követelményeken túlmenően a következő követelményeknek kell egyidejűleg teljesülniük:

a) a csomagolás használata után a rendszer résztvevője eldönti, hogy újrahasználja-e a csomagolást, vagy pedig újrahasználat céljából átadja azt a rendszer valamely másik résztvevőjének;

b) a rendszer biztosítja a csomagolások gyűjtésének, helyreállításának és újraelosztásának rendelkezésre állását és általános elérhetőségét;

c) az e melléklet B. részében foglalt követelményeknek megfelelő helyreállítás a rendszer részét képezi.

**B. rész**

**Helyreállítás**

1. A helyreállítási folyamat nem jelenthet kockázatot az azért felelős személyek egészségére és biztonságára nézve, és annak során törekedni kell a folyamat környezetre gyakorolt hatásának csökkentésére. A helyreállítást az érintkezésre érzékeny anyagokra vonatkozó jogszabályokkal összhangban kell végezni.
2. A helyreállítás az újrahasználható csomagolási formához és annak rendeltetésszerű felhasználásához igazodó alábbi műveletekre terjed ki:

a) a csomagolás állapotának értékelése;

b) a sérült vagy nem újrahasználható alkotóelemek eltávolítása;

c) az eltávolított alkotóelemek megfelelő visszanyerési folyamatba való átvitele;

d) az előírt higiéniai feltételeknek megfelelő tisztítás és mosás;

e) a csomagolás javítása;

f) az adott célra való alkalmasság vizsgálata és értékelése.

1. Szükség esetén tisztítási és mosási eljárásokat kell alkalmazni a helyreállítás különböző szakaszaiban, és azokat meg kell ismételni.
2. A helyreállított terméknek meg kell felelnie a rá vonatkozó egészségvédelmi és biztonsági követelményeknek.

**C. rész**

**Az újratöltésre vonatkozó követelmények**

Az újratöltő állomásoknak teljesíteniük kell az alábbi követelményeket:

a) egyértelmű és pontos információkat kell tartalmazniuk a következőkről:

i. azok a higiéniai előírások, amelyeknek a végfelhasználó tárolóedényének meg kell felelnie ahhoz, hogy használhassa az újratöltő állomást;

ii. tájékoztatás a végfelhasználónak a higiéniai előírások betartásával kapcsolatos felelősségéről;

iii. a termékek újratöltés útján történő megvásárlásához használható tárolóedények típusai és jellemzői;

b) olyan tömegmérő eszközt kell tartalmaznia, amely lehetővé teszi a végfelhasználó tárolóedénye tömegének megmérését;

c) a végfelhasználók által fizetett ár nem foglalhatja magában az újratölthető tárolóedény tömegét;

d) a végső forgalmazónak biztosítania kell az alkalmazandó higiéniai előírásoknak való megfelelést.

VII. MELLÉKLET   
   
MEGFELELŐSÉGÉRTÉKELÉSI ELJÁRÁS

**A. modul**

**Belső gyártásellenőrzés**

1. A belső gyártásellenőrzés az a megfelelőségértékelési eljárás, amellyel a gyártó eleget tesz a 2., 3. és 45. pontban megállapított kötelezettségeknek, továbbá biztosítja és saját kizárólagos felelősségére kijelenti, hogy az érintett csomagolás megfelel az e rendelet 5–10. cikkében foglalt vonatkozó követelményeknek.
2. Műszaki dokumentáció

A műszaki dokumentációt a gyártó állítja össze. A dokumentáció lehetővé teszi annak értékelését, hogy a csomagolás megfelel-e a vonatkozó követelményeknek, valamint tartalmazza a kockázat(ok) megfelelő elemzését és értékelését.

A műszaki dokumentáció meghatározza az alkalmazandó követelményeket, és – az értékelés szempontjából szükséges mértékben – ismerteti a csomagolás gyártását és működését. A műszaki dokumentációnak – adott esetben – legalább a következőket kell tartalmaznia:

a) a csomagolásnak és rendeltetésszerű használatának általános leírása;

b) az alkotóelemek, részegységek, kapcsolási körök stb. tervezési és gyártási rajzai és vázlatai;

c) az említett rajzok és vázlatok, valamint a csomagolás működésének megértéséhez szükséges leírások és magyarázatok;

d) a következők jegyzéke:

i. a 31. cikkben említett, teljes mértékben vagy részben alkalmazott harmonizált szabványok;

ii. a 32. cikkben említett, teljes mértékben vagy részben alkalmazott közös műszaki előírások;

iii. mérési és számítási célokra használt egyéb vonatkozó műszaki előírások;

iv. részben alkalmazott harmonizált szabványok és/vagy közös előírások esetén annak feltüntetése, hogy mely részeket alkalmazták;

v. amennyiben nem kerül sor harmonizált szabványok és/vagy közös műszaki előírások alkalmazására, az 1. pontban említett követelmények teljesítése érdekében elfogadott megoldásoknak a leírása;

e) a 6., 9. és 10. cikkben előírt értékelések elvégzésének módját minőségi szempontból ismertető leírás; valamint

f) vizsgálati jelentések.

1. Gyártás

A gyártó minden szükséges intézkedést meghoz annak érdekében, hogy a gyártási eljárás és annak ellenőrzése biztosítsa, hogy a gyártott csomagolás megfelel a 2. pontban említett műszaki dokumentációnak és az 1. pontban említett követelményeknek.

1. Megfelelőségi nyilatkozat

A gyártó a csomagolástípusra vonatkozóan írásos megfelelőségi nyilatkozatot készít, és azt a műszaki dokumentációval együtt a csomagolás forgalomba hozatala után 10 évig elérhetővé teszi a nemzeti hatóságok számára. A megfelelőségi nyilatkozatban meg kell nevezni azt a csomagolást, amelyre vonatkozóan a nyilatkozatot elkészítették.

A megfelelőségi nyilatkozat egy példányát az érintett hatóságok kérésére rendelkezésre kell bocsátani.

1. Meghatalmazott képviselő

A gyártónak a 4. pontban meghatározott kötelezettségei a gyártó nevében és felelősségére eljáró meghatalmazott képviselője révén is teljesíthetők, amennyiben ez szerepel a meghatalmazásban.

VIII. MELLÉKLET   
   
… SZ. EU-MEGFELELŐSÉGI NYILATKOZAT

1. … sz. (a csomagolás egyedi azonosítója).
2. A gyártó és adott esetben meghatalmazott képviselőjének neve és címe.
3. Ezt a megfelelőségi nyilatkozatot a gyártó kizárólagos felelőssége mellett adják ki.
4. A nyilatkozat tárgya (a csomagolás azonosítása a nyomon követhetőség biztosítására): a csomagolás leírása.
5. A nyilatkozat 4. pontban említett tárgya megfelel a vonatkozó uniós harmonizációs jogszabályoknak: … (hivatkozás a többi alkalmazott uniós jogi aktusra).
6. A vonatkozó harmonizált szabványokra vagy egységes előírásokra vagy egyéb műszaki előírásokra való hivatkozás, amelyekkel kapcsolatban megfelelőségi nyilatkozatot tettek.
7. A bejelentett szervezet (név, cím, szám) elvégezte a(z) … (a beavatkozás ismertetése), és a következő tanúsítvány(oka)t állította ki: … (adatok, köztük a tanúsítvány dátuma, valamint – adott esetben – az érvényességének időtartamára és a feltételeire vonatkozó információk).
8. További információk

A nyilatkozat a következő nevében és megbízásából kerül aláírásra:

(a kiállítás helye és dátuma):

(név, beosztás) (aláírás)

**\* (a nyilatkozat azonosító száma)**

IX. MELLÉKLET   
   
A 39. CIKKBEN EMLÍTETT NYILVÁNTARTÁSBA VALÓ BEJEGYZÉSHEZ ÉS BEJELENTÉSHEZ SZÜKSÉGES ADATOK

1. **A nyilvántartásba vétel során benyújtandó információk**
2. A termelő vagy meghatalmazott képviselője által a kiterjesztett gyártói felelősséggel kapcsolatban benyújtandó információknak a következőket kell tartalmazniuk:

a) az a név és márkanevek (ha van), amelyek alatt a termelő a tagállamban tevékenykedik, valamint a termelő címe – irányítószám, település, utca, házszám, ország –, telefonszáma, ha van, webcíme és e-mail-címe, megjelölve egy egyedüli kapcsolattartó pontot;

b) a termelő nemzeti azonosító kódja, beleértve a cégnyilvántartási számot vagy azzal egyenértékű hivatalos nyilvántartási számot, valamint az európai vagy nemzeti adóazonosító számot;

c) a termelő által a tagállamban első alkalommal rendelkezésre bocsátott, a II. melléklet 1. táblázatában meghatározott csomagolástípusok tömegben megadott mennyiségei;

d) nyilatkozat arról, hogy a termelő hogyan teljesíti a 40. cikk szerinti kötelezettségeit.

1. Amennyiben egy gyártói felelősségi szervezetet bíznak meg a kiterjesztett gyártói felelősségi kötelezettségek végrehajtásával, a benyújtandó információknak tartalmazniuk kell a nevet és az elérhetőségeket – irányítószám, település, utca, házszám, ország, telefonszám, webcím, e-mail-cím –, valamint a gyártói felelősségi szervezet nemzeti azonosító kódját, ideértve a gyártói felelősségi szervezet cégnyilvántartási számát vagy azzal egyenértékű hivatalos nyilvántartási számát és európai vagy nemzeti adóazonosító számát, továbbá a képviselt termelő általi meghatalmazást, és a termelő vagy adott esetben a termelő kiterjesztett gyártói felelősséggel kapcsolatban meghatalmazott képviselője vagy a gyártói felelősségi szervezet nyilatkozatát arról, hogy a megadott információk megfelelnek a valóságnak.
2. A 41. cikk (1) bekezdése szerinti meghatalmazás esetén a gyártói felelősségi szervezet az e melléklet A. részének 1. pontjában előírt információkon felül benyújtja a következőket is:

a) az általa képviselt termelők nevét és elérhetőségét, úgymint irányítószám, település, utca, házszám, ország, telefonszám, webcím és e-mail-cím;

b) adott esetben az egyes képviselt termelők általi meghatalmazást;

c) amennyiben a gyártói felelősségi szervezet több termelőt képvisel, minden egyes képviselt termelő vonatkozásában külön-külön fel kell tüntetni, hogy hogyan teljesíti a 40. cikkben meghatározott kötelezettségeket.

1. **A jelentéstétel során benyújtandó információk**

a) a termelő nemzeti azonosító kódja;

b) adatszolgáltatási időszak;

c) a termelő által a tagállamban első alkalommal rendelkezésre bocsátott, a II. melléklet 1. táblázatában meghatározott csomagolástípusok tömegben megadott mennyiségei;

d) a tagállamban elkülönítetten gyűjtött csomagolási hulladék anyagonkénti mennyisége tömegben megadva, a II. melléklet 1. táblázatában meghatározottak szerint;

e) a tagállamban újrafeldolgozott, hasznosított és ártalmatlanított, illetve az Unión belül vagy az Unión kívülre szállított csomagolási hulladék mennyisége anyagonként és csomagolástípusonként, tömegben megadva, a XII. melléklet 4. táblázata szerint;

f) a legfeljebb három liter űrtartalmú, elkülönítetten gyűjtött egyszer használatos műanyag italpalackok és a legfeljebb három liter űrtartalmú egyszer használatos fém italtárolók mennyisége tömegben megadva, a XII. melléklet 6. táblázatában meghatározottak szerint;

g) a forgalomba hozott csomagolási hulladékkal kapcsolatos gyártói felelősséget biztosító intézkedések.

X. MELLÉKLET   
   
A BETÉTDÍJAS RENDSZEREKRE VONATKOZÓ MINIMUMKÖVETELMÉNYEK

E melléklet alkalmazásában:

„rendszerüzemeltető”: az a természetes vagy jogi személy, akit vagy amelyet azzal a feladattal bíztak meg, hogy betétdíjas rendszert hozzon létre vagy működtessen egy tagállamban.

**A betétdíjas rendszerekre vonatkozó minimumkövetelmények**

A tagállamok biztosítják, hogy a területükön létrehozott betétdíjas rendszerek megfelelnek a következő minimumkövetelményeknek:

a) egyetlen rendszerüzemeltető van, illetve rendelkezik engedéllyel;

b) a rendszer irányítása egyenlő hozzáférést és tisztességes feltételeket biztosít minden gazdasági szereplő számára, amely részt kíván venni a rendszerben, feltéve, hogy a rendszerben szereplő csomagolástípusba vagy -kategóriába tartozó csomagolást forgalmaz;

c) ellenőrzési eljárások és jelentéstételi rendszerek vannak kialakítva, amelyek lehetővé teszik a rendszerüzemeltető számára, hogy adatokat szerezzen a betétdíjas rendszer hatálya alá tartozó csomagolás gyűjtéséről;

d) minimális betétdíjak kerülnek megállapításra, amelyek elegendők az előírt gyűjtési arányok eléréséhez;

e) meg lettek állapítva a rendszerüzemeltető pénzügyi teljesítőképességére vonatkozó minimumkövetelmények, amelyek lehetővé teszik a rendszerüzemeltető számára feladatainak ellátását;

f) a rendszerüzemeltető nonprofit, önálló jogalany;

g) a rendszerüzemeltető kizárólag az e rendelet szabályaiból eredő feladatokat lát el, valamint a tagállamok által létrehozott betétdíjas rendszer koordinálásával és működtetésével kapcsolatos további feladatokat;

h) a rendszerüzemeltető koordinálja a betétdíjas rendszer működését;

i) a rendszerüzemeltető írásban megőrzi a következőket:

i. a belső szervezetét létrehozó alapszabály;

ii. a finanszírozási rendszerre vonatkozó adatok;

iii. nyilatkozat arról, hogy a rendszer megfelel a rendeletben meghatározott követelményeknek, valamint a működési helye szerinti tagállamban megállapított bármely további követelménynek;

j) a rendszerüzemeltető éves forgalmának legalább 1 %-a (a betétdíjak kivételével) a csomagolási hulladék kezelésével kapcsolatos tájékoztató kampányokra kerül felhasználásra;

k) a rendszerüzemeltetőknek az e mellékletben foglalt követelményeknek való megfelelés ellenőrzése céljából rendelkezésre kell bocsátaniuk minden információt, amit annak a tagállamnak az illetékes hatóságai kérnek, ahol a rendszer működik;

l) a tagállamok biztosítják a végső forgalmazók azon kötelezettségét, hogy átvegyék a betétdíjas csomagolást és átadják a végfelhasználóknak a visszajáró betétdíjat. E kötelezettség végrehajtása során a tagállamok legalább a következő tényezőket veszik figyelembe:

i. az eladótér alapterülete, ahol a végfelhasználók a helyi körülmények között visszaválthatják a betétdíjas csomagolást;

ii. vásárlási és értékesítési szokások és hagyományok;

iii. élelmiszer-biztonság;

iv. egészségvédelem és biztonság;

v. népegészségügy;

m) a betétdíj mentesül a forgalmi adó alól;

n) a végfelhasználó a betétdíjas csomagolást visszaválthatja anélkül, hogy bármilyen árut meg kellene vásárolnia; a betétdíjat vissza kell fizetni a fogyasztónak;

o) minden betétdíjas csomagolást egyértelmű címkével látnak el, hogy a végfelhasználók könnyen megállapíthassák, hogy az ilyen csomagolást vissza kell váltani;

p) a díjak átláthatók;

q) a betétdíjas rendszer minden csomagolásra kiterjed.

A minimumkövetelményeken túlmenően a tagállamok adott esetben további követelményeket is meghatározhatnak e rendelet célkitűzéseinek teljesítése, különösen pedig a begyűjtött csomagolási hulladék tisztaságának növelése, a szemét mennyiségének csökkentése, illetve a körforgásos gazdaság egyéb célkitűzéseinek előmozdítása érdekében.

A jelentős, határokon átnyúló tevékenységet folytató régiókkal rendelkező tagállamok biztosítják, hogy a betétdíjas rendszer működése lehetővé tegye a betétdíjas rendszer interoperabilitását, valamint hogy a minimumkövetelmények és bármely további követelmény végrehajtása ne eredményezze a vállalkozások és a fogyasztók hátrányos megkülönböztetését és a piac torzulását.

A tagállamok mentességet adhatnak a betétdíjas csomagolásért fizetendő betétdíj felszámítása alól a vendéglátóipari egységekben történő fogyasztással összefüggésben, feltéve, hogy az adott vendéglátóipari egységben sor kerül a betétdíjas csomagolás felbontására, a termék elfogyasztására és az üres betétdíjas csomagolás visszaszolgáltatására.

XI. MELLÉKLET   
   
A 46. CIKK (2) BEKEZDÉSÉNEK D) PONTJA ALAPJÁN BENYÚJTANDÓ VÉGREHAJTÁSI TERV

A 46. cikk (2) bekezdésének d) pontja alapján benyújtandó végrehajtási terv a következőket tartalmazza:

a) a csomagolási hulladék újrafeldolgozására, hulladéklerakóban való elhelyezésére és egyéb kezelésére vonatkozó korábbi, jelenlegi és várható arányok, valamint a csomagolási hulladékot alkotó hulladékáramok értékelése;

b) az érvényben lévő hulladékgazdálkodási tervek és hulladékmegelőzési programok végrehajtásának értékelése a 2008/98/EK irányelv 28. és 29. cikkének megfelelően;

c) azon okok, amelyek alapján a tagállam úgy ítéli meg, hogy esetleg nem tudja elérni a 46. cikk (1) bekezdésének b) pontjában meghatározott vonatkozó célértékeket az említett rendelkezésben meghatározott határidőn belül, valamint az e célértékek eléréséhez szükséges határidő-hosszabbítás értékelése;

d) az ahhoz szükséges intézkedések, hogy a tagállamok által alkalmazandó, e rendelet 46. cikk (1) bekezdésének b) pontjában meghatározott célértékeket elérjék a határidő-hosszabbítás időtartama alatt, ideértve a 2008/98/EK irányelv 4. cikkének (1) bekezdésében és IVa. mellékletében meghatározott, a hulladékhierarchia alkalmazását ösztönző megfelelő gazdasági eszközöket és más intézkedéseket;

e) a 4. pontban meghatározott intézkedések végrehajtására vonatkozó ütemterv, a végrehajtásukért felelős szerv meghatározása, valamint a határidő-hosszabbítás esetén alkalmazandó célértékek eléréséhez való egyéni hozzájárulásuk értékelése;

f) a hulladékgazdálkodás finanszírozására vonatkozó információk „a szennyező fizet” elvvel összhangban;

g) adott esetben az adatminőség javítására irányuló intézkedések a hulladékgazdálkodási teljesítmény jobb tervezése és nyomon követése érdekében.

XII. MELLÉKLET   
   
A TAGÁLLAMOK ÁLTAL A CSOMAGOLÁSSAL ÉS CSOMAGOLÁSI HULLADÉKKAL KAPCSOLATOS ADATBÁZISAIKBAN FELTÜNTETENDŐ ADATOK   
   
(AZ 1–4. TÁBLÁZAT SZERINT)

1. Fogyasztói, gyűjtő- és szállítási csomagolás tekintetében:

a) a tagállamon belül előállított (előállított + importált + tárolt – exportált) csomagolások minden egyes csomagoláskategóriájára vonatkozó mennyiségek (1. táblázat);

b) újrahasznált mennyiségek (2. táblázat).

1. Fogyasztói, gyűjtő- és szállítási csomagolás hulladéka tekintetében:

a) az elkülönítetten gyűjtött csomagolási hulladék anyagonkénti mennyiségei (3. táblázat);

b) hasznosított és ártalmatlanított mennyiségek, valamint hasznosított és újrafeldolgozott mennyiségek csomagolástípusonként (4. táblázat);

c) a nagyon könnyű műanyag hordtasakok, a könnyű műanyag hordtasakok és a vastag műanyag hordtasakok egy főre jutó éves felhasználása, külön-külön minden egyes kategória vonatkozásában, az 50. cikk (1) bekezdésének b) pontjában foglaltak szerint (5. táblázat);

d) a betétdíjas rendszerek hatálya alá tartozó csomagolási formák elkülönített gyűjtésének aránya a 44. cikk (1) bekezdésében foglaltak szerint (6. táblázat).

**1. TÁBLÁZAT**

**A nemzeti területen belül előállított csomagolás (fogyasztói, gyűjtő- és szállítási csomagolás) mennyisége**

|  |  |  |  |  |  |
| --- | --- | --- | --- | --- | --- |
|  | Előállított tömeg | – Exportált tömeg | + Importált tömeg | + Tárolt tömeg | = Összesen |
| Üveg |  |  |  |  |  |
| Műanyag |  |  |  |  |  |
| Papír/karton (kompozit is) |  |  |  |  |  |
| Vasfém |  |  |  |  |  |
| Alumínium |  |  |  |  |  |
| Fa |  |  |  |  |  |
| Egyéb |  |  |  |  |  |
| Összesen |  |  |  |  |  |

**2. TÁBLÁZAT**

**A nemzeti területen belül újrahasznált csomagolás (fogyasztói, gyűjtő- és szállítási csomagolás) mennyisége**

|  |  |  |  |  |  |
| --- | --- | --- | --- | --- | --- |
|  | Az első alkalommal forgalomba hozott csomagolás tömege | Újrahasználható csomagolás | | Újrahasználható fogyasztói csomagolás | |
| Tömeg | Százalék | Tömeg | Százalék |
| Üveg |  |  |  |  |  |
| Műanyag |  |  |  |  |  |
| Papír/karton (kompozit csomagolás is) |  |  |  |  |  |
| Vasfém (beleértve az ónozott lemezt és a kompozit csomagolást is) |  |  |  |  |  |
| Alumínium |  |  |  |  |  |
| Fa |  |  |  |  |  |
| Egyéb |  |  |  |  |  |
| Összesen |  |  |  |  |  |

**3. TÁBLÁZAT**

**A nemzeti területen belül keletkezett, elkülönítetten gyűjtött csomagolási hulladék (fogyasztói, gyűjtő- és szállítási csomagolás) mennyisége anyagonként**

|  |  |  |
| --- | --- | --- |
| Csomagolóanyag | Hulladékkeletkezés (t) | Elkülönített gyűjtésből (t) |
| Üveg |  |  |
| Műanyag (merev és rugalmas) |  |  |
| Papír/karton (kompozit is) |  |  |
| Fémek (vasfém és alumínium) |  |  |
| Fa |  |  |
| Egyéb |  |  |
| Összesen |  |  |

**4. TÁBLÁZAT**

**A nemzeti területen belül hasznosított és ártalmatlanított csomagolási hulladék mennyisége**

| Csomagolás | | Összes hasznosított és ártalmatlanított tömeg | Újrafeldolgozott mennyiség | | Hasznosított mennyiség | |
| --- | --- | --- | --- | --- | --- | --- |
| Tömeg | Százalék | Tömeg | Százalék |
| Üveg, kompozit is | |  |  |  |  |  |
| Műanyag, PET | Merev |  |  |  |  |  |
| Műanyag, PP |  |  |  |  |  |
| Műanyag, HDPE és PP |  |  |  |  |  |
| Műanyag, PS |  |  |  |  |  |
| Műanyag, HDPE |  |  |  |  |  |
| Műanyag, PVC |  |  |  |  |  |
| Műanyag, PC |  |  |  |  |  |
| Műanyag, EPS |  |  |  |  |  |
| Műanyag, XPS |  |  |  |  |  |
| Műanyag, PET | Rugalmas |  |  |  |  |  |
| Műanyag, PP |  |  |  |  |  |
| Műanyag, PE |  |  |  |  |  |
| Műanyag, többrétegű |  |  |  |  |  |
| Papír/karton (nem kompozit) | |  |  |  |  |  |
| Kompozit papír/karton | |  |  |  |  |  |
| Vasfém (beleértve az ónozott lemezt és a kompozit csomagolást, amely nagyrészt acélból készült) | |  |  |  |  |  |
| Alumínium (beleértve a kompozit csomagolást, amely nagyrészt alumíniumból készült) | |  |  |  |  |  |
| Fa | |  |  |  |  |  |
| Textil | |  |  |  |  |  |
| Kerámia, porcelán vagy kőagyag | |  |  |  |  |  |
| Egyéb | |  |  |  |  |  |
| Összes csomagolási hulladék | |  |  |  |  |  |

**5. táblázat**

**A nemzeti területen belül felhasznált nagyon könnyű műanyag hordtasakok, könnyű műanyag hordtasakok, vastag műanyag hordtasakok és nagyon vastag műanyag hordtasakok egy főre jutó mennyisége**

|  |  |  |
| --- | --- | --- |
|  | A nemzeti területen belül felhasznált műanyag hordtasakok | |
| Egy főre jutó tasakok száma | Egy főre jutó tasakok tömege |
| Nagyon könnyű műanyag hordtasakok *műanyag hordtasakok, amelyek falvastagsága 15 mikronnál kevesebb* |  |  |
| Könnyű műanyag hordtasakok  *műanyag hordtasakok, amelyek falvastagsága 50 mikronnál kevesebb* |  |  |
| Vastag műanyag hordtasakok  *műanyag hordtasakok, amelyek falvastagsága 50 és 99 mikron között van* |  |  |

**6. táblázat**

**A betétdíjas rendszerek hatálya alá tartozó csomagolási formátumok elkülönített gyűjtésének aránya a 44. cikk (1) bekezdésében meghatározottak szerint**

|  |  |  |
| --- | --- | --- |
|  | A nemzeti területen belül első alkalommal forgalomba hozott csomagolás tömege (t) | A nemzeti területen belül a betétdíjas rendszerben elkülönítetten gyűjtött hulladék (t) |
| Legfeljebb 3 liter űrtartalmú egyszer használatos műanyag italpalackok |  |  |
| Legfeljebb 3 liter űrtartalmú egyszer használatos fém italtárolók |  |  |

XIII. MELLÉKET   
   
MEGFELELÉSI TÁBLÁZAT

| *94/62/EK irányelv* | *Ez a rendelet* |
| --- | --- |
| 1. cikk (1) bekezdés | 1. cikk (1)–(2) bekezdés |
| 1. cikk (2) bekezdés | 1. cikk (3) bekezdés |
| 2. cikk (1) bekezdés | 2. cikk (1) bekezdés |
| 2. cikk (2) bekezdés | 2. cikk (2) bekezdés |
| 3. cikk (1) bekezdés, első albekezdés | 3. cikk (1) bekezdés |
| 3. cikk (1) bekezdés, második albekezdés, a) pont | 3. cikk (2) bekezdés |
| 3. cikk (1) bekezdés, második albekezdés, b) pont | 3. cikk (3) bekezdés |
| 3. cikk (1) bekezdés, második albekezdés, c) pont | 3. cikk (4) bekezdés |
| 3. cikk (1) bekezdés, harmadik albekezdés, i. pont | 3. cikk (1) bekezdés, a) pont |
| 3. cikk (1) bekezdés, harmadik albekezdés, ii. pont | 3. cikk (1) bekezdés, d)–e) pont |
| 3. cikk (1) bekezdés, harmadik albekezdés, iii. pont | 3. cikk (1) bekezdés b)–c) pont |
| 3. cikk (1a) bekezdés | 3. cikk (43) bekezdés |
| 3. cikk (1b) bekezdés | 3. cikk (44) bekezdés |
| 3. cikk (1c) bekezdés | 3. cikk (45) bekezdés |
| 3. cikk (1d) bekezdés | 3. cikk (46) bekezdés |
| 3. cikk (1e) bekezdés | --- |
| 3. cikk (2) bekezdés | 3. cikk (20) bekezdés |
| 3. cikk (2a) bekezdés | 10. cikk (1) bekezdés |
| 3. cikk (2b) bekezdés | 3. cikk (19) bekezdés |
| 3. cikk (2c) bekezdés | 3. cikk (60) bekezdés és a 3. cikk negyedik albekezdése |
| 3. cikk (11) bekezdés | 3. cikk (8) bekezdés |
| 3. cikk (12) bekezdés | --- |
| 4. cikk (1) bekezdés, első albekezdés | 38. cikk (2) bekezdés |
| 4. cikk (1) bekezdés, második albekezdés | --- |
| 4. cikk (1) bekezdés, harmadik albekezdés | 38. cikk (3) bekezdés |
| 4. cikk (1a) bekezdés, első albekezdés | 29. cikk (1) bekezdés, első albekezdés |
| 4. cikk (1a) bekezdés második albekezdés | 29. cikk (2) bekezdés, második mondat |
| 4. cikk (1a) bekezdés, harmadik albekezdés | 29. cikk (2) bekezdés, első mondat |
| 4. cikk (1a) bekezdés, negyedik albekezdés, a) pont | 29. cikk (1) bekezdés, második albekezdés |
| 4. cikk (1a) bekezdés, negyedik albekezdés, b) pont | 29. cikk (4) bekezdés |
| 4. cikk (1a) bekezdés, ötödik albekezdés | 50. cikk (1) bekezdés, b) pont |
| 4. cikk (1a) bekezdés, hatodik albekezdés | 50. cikk (7) bekezdés, b) pont |
| 4. cikk (1b) bekezdés | 29. cikk (3) bekezdés |
| 4. cikk (1c) bekezdés | --- |
| 4. cikk (2) bekezdés | --- |
| 5. cikk (1) bekezdés | 45. cikk (1) bekezdés |
| 5. cikk (1) bekezdés, a) pont | 45. cikk (2) bekezdés, a) pont |
| 5. cikk (1) bekezdés, b) pont | 26. cikk (1)–(10) bekezdés |
| 5. cikk (1) bekezdés c) pont | 45. cikk (2) bekezdés, b) pont |
| 5. cikk (1) bekezdés d) pont | 45. cikk (2) bekezdés, c) pont |
| 5. cikk (2) bekezdés, első albekezdés | 48. cikk (1) bekezdés, első albekezdés |
| 5. cikk (2) bekezdés, második albekezdés, a) pont | 48. cikk (1) bekezdés, második albekezdés, a) pont |
| 5. cikk (2) bekezdés, második albekezdés, b) pont | 48. cikk (1) bekezdés, második albekezdés, b) pont |
| 5. cikk (2) bekezdés, harmadik albekezdés | 48. cikk (1) bekezdés, harmadik albekezdés |
| 5. cikk (3) bekezdés | 48. cikk (2) bekezdés |
| 5. cikk (4) bekezdés | 50. cikk (7) bekezdés, a) pont |
| 5. cikk (5) bekezdés | --- |
| 6. cikk (1) bekezdés, a) pont | --- |
| 6. cikk (1) bekezdés b) pont | --- |
| 6. cikk (1) bekezdés c) pont | --- |
| 6. cikk (1) bekezdés d) pont | --- |
| 6. cikk (1) bekezdés e) pont, i. alpont | --- |
| 6. cikk (1) bekezdés e) pont, ii. alpont | --- |
| 6. cikk (1) bekezdés e) pont, iii. alpont | --- |
| 6. cikk (1) bekezdés e) pont, iv. alpont | --- |
| 6. cikk (1) bekezdés e) pont, v. alpont | --- |
| 6. cikk (1) bekezdés f) pont | 46. cikk (1) bekezdés, a) pont |
| 6. cikk (1) bekezdés, g) pont, i. alpont | 46. cikk (1) bekezdés, b) pont, i. alpont |
| 6. cikk (1) bekezdés, g) pont, ii. alpont | 46. cikk (1) bekezdés b) pont ii. alpont |
| 6. cikk (1) bekezdés, g) pont, iii. alpont | 46. cikk (1) bekezdés, b) pont, iii. alpont |
| 6. cikk (1) bekezdés, g) pont, iv. alpont | 46. cikk (1) bekezdés, b) pont, iv. alpont |
| 6. cikk (1) bekezdés, g) pont, v. alpont | 46. cikk (1) bekezdés, b) pont, v. alpont |
| 6. cikk (1) bekezdés, g) pont, vi. alpont | 46. cikk (1) bekezdés, b) pont, vi. alpont |
| 6. cikk (1) bekezdés, h) pont | 46. cikk (1) bekezdés, c) pont |
| 6. cikk (1) bekezdés, i) pont, i. alpont | 46. cikk (1) bekezdés, d) pont, i. alpont |
| 6. cikk (1) bekezdés, i) pont, ii. alpont | 46. cikk (1) bekezdés, d) pont, ii. alpont |
| 6. cikk (1) bekezdés, i) pont, iii. alpont | 46. cikk (1) bekezdés, d) pont, iii. alpont |
| 6. cikk (1) bekezdés, i) pont, iv. alpont | 46. cikk (1) bekezdés, d) pont, iv. alpont |
| 6. cikk (1) bekezdés, i) pont, v. alpont | 46. cikk (1) bekezdés d) pont, v. alpont |
| 6. cikk (1) bekezdés, i) pont, vi. alpont | 46. cikk (1) bekezdés, d) pont, vi. alpont |
| 6. cikk (1a) bekezdés, a) pont | 46. cikk (2) bekezdés, a) pont |
| 6. cikk (1a) bekezdés, b) pont | 46. cikk (2) bekezdés, b) pont |
| 6. cikk (1a) bekezdés, c) pont | 46. cikk (2) bekezdés, c) pont |
| 6. cikk (1a) bekezdés, d) pont | 46. cikk (2) bekezdés, d) pont |
| 6. cikk (1b) bekezdés | 46. cikk (3) bekezdés |
| 6. cikk (1c) bekezdés | 46. cikk (4) bekezdés |
| 6. cikk (4) bekezdés, a) pont | 46. cikk (5) bekezdés, a) pont |
| 6. cikk (4) bekezdés, b) pont | 46. cikk (5) bekezdés, b) pont |
| 6. cikk (6) bekezdés | 49. cikk (2) bekezdés |
| 6. cikk (7) bekezdés | --- |
| 6. cikk (10) bekezdés | 46. cikk (6) bekezdés |
| 6. cikk (11) bekezdés | --- |
| 6a. cikk (1) bekezdés, a) pont | 47. cikk (2) bekezdés |
| 6a. cikk (1) bekezdés, b) pont | 47. cikk (3) bekezdés |
| 6a. cikk (2) bekezdés | 47. cikk (6) bekezdés |
| 6a. cikk (2) bekezdés, a) pont | 47. cikk (6) bekezdés, a) pont |
| 6a. cikk (2) bekezdés, b) pont | 47. cikk (6) bekezdés, b) pont |
| 6a. cikk (3) bekezdés | 47. cikk (7) bekezdés |
| 6a. cikk (4) bekezdés | 47. cikk (8) bekezdés |
| 6a. cikk (5) bekezdés | 47. cikk (9) bekezdés |
| 6a. cikk (6) bekezdés | 47. cikk (10) bekezdés |
| 6a. cikk (7) bekezdés | 47. cikk (11) bekezdés |
| 6a. cikk (8) bekezdés | 47. cikk (12) bekezdés |
| 6a. cikk (9) bekezdés | 50. cikk (7) bekezdés, a) pont |
| 6b. cikk | 36. cikk |
| 7. cikk (1) bekezdés | 43. cikk (1) és (2) bekezdés |
| 7. cikk (2) bekezdés | 39–42. cikk |
| 7. cikk (3) bekezdés | 43. cikk (3) bekezdés |
| 7. cikk (4) bekezdés | 43. cikk (4) bekezdés |
| 8. cikk (1) bekezdés | 11. cikk |
| 8. cikk (2) bekezdés | 11. cikk (1) bekezdés |
| 8. cikk (3) bekezdés | 11. cikk (4) bekezdés |
| 8a. cikk | 11. cikk (1) és (5) bekezdés |
| 9. cikk (1) bekezdés | 5–10. cikk |
| 9. cikk (2) bekezdés, a) pont | 31. cikk |
| 9. cikk (2) bekezdés, b) pont | --- |
| 9. cikk (3) bekezdés | --- |
| 9. cikk (4) bekezdés | --- |
| 9. cikk (5) bekezdés | --- |
| 10. cikk | 31. cikk (2) bekezdés |
| 11. cikk (1) bekezdés | 5. cikk (2) bekezdés |
| 11. cikk (2) bekezdés | --- |
| 11. cikk (3) bekezdés | 5. cikk (5) bekezdés |
| 12. cikk (1) bekezdés | 51. cikk (1) bekezdés |
| 12. cikk (2) bekezdés | 51. cikk (2) bekezdés |
| 12. cikk (3a) bekezdés | 50. cikk (1) bekezdés, a) pont; 50. cikk (3) bekezdés, a) pont és 50. cikk (4) bekezdés |
| 12. cikk (3b) bekezdés | 50. cikk (5) és (6) bekezdés |
| 12. cikk (3c) bekezdés | – |
| 12. cikk (3d) bekezdés | 50. cikk (7) bekezdés |
| 12. cikk (4) bekezdés | 50. cikk (8) bekezdés |
| 12. cikk (6) bekezdés | 50. cikk (8) bekezdés |
| 13. cikk, első albekezdés | 49. cikk (1) bekezdés |
| 13. cikk, második albekezdés | --- |
| 14. cikk | 37. cikk |
| 15. cikk | 29. cikk, 38. cikk, 45. cikk |
| 16. cikk (1) bekezdés | --- |
| 16. cikk (2) bekezdés | --- |
| 18. cikk | 4. cikk |
| 19. cikk (1) bekezdés | --- |
| 19. cikk (2) bekezdés | --- |
| 20. cikk | --- |
| 20a. cikk (1) bekezdés | --- |
| 20a. cikk (2) bekezdés | --- |
| 20a. cikk (3) bekezdés | --- |
| 21. cikk (1) bekezdés | 59. cikk (1) bekezdés |
| 21. cikk (2) bekezdés, első albekezdés | 59. cikk (3) bekezdés, első albekezdés |
| 21. cikk (2) bekezdés, második albekezdés | 59. cikk (3) bekezdés, második albekezdés |
| 21a. cikk (1) bekezdés | 58. cikk (1) bekezdés |
| 21a. cikk (2) bekezdés | 58. cikk (2) bekezdés |
| 21a. cikk (3) bekezdés | 58. cikk (3) bekezdés |
| 21a. cikk (4) bekezdés | 58. cikk (4) bekezdés |
| 21a. cikk (5) bekezdés | 58. cikk (5) bekezdés |
| 21a. cikk (6) bekezdés | 58. cikk (6) bekezdés |
| 22. cikk (1) bekezdés | --- |
| 22. cikk (2) bekezdés | --- |
| 22. cikk (3) bekezdés | --- |
| 22. cikk (3a) bekezdés, első albekezdés | --- |
| 22. cikk (3a) bekezdés, második albekezdés, a) pont | --- |
| 22. cikk (3a) bekezdés, második albekezdés, b) pont | --- |
| 22. cikk (3a) bekezdés, második albekezdés, c) pont | --- |
| 22. cikk (3a) bekezdés, második albekezdés, d) pont | --- |
| 22. cikk (3a) bekezdés, második albekezdés, e) pont | --- |
| 22. cikk (3a) bekezdés, második albekezdés, f) pont | --- |
| 22. cikk (4) bekezdés | --- |
| 22. cikk (5) bekezdés | --- |
| 23. cikk | --- |
| 24. cikk | --- |
| 25. cikk | --- |
| I. melléklet | I. melléklet |
| II. melléklet, 1. pont | 5., 6., 9. és 10. cikk, valamint II. és IV. melléklet |
| II. melléklet, 2. pont | 10. cikk és IV. melléklet |
| II. melléklet, 3. pont, a) alpont | 6. cikk és II. melléklet |
| II. melléklet, 3. pont, b) alpont | --- |
| II. melléklet, 3. pont, c) alpont | 8. cikk, 3. cikk (41) bekezdés és III. melléklet |
| II. melléklet, 3. pont, d) alpont | 8. cikk, 3. cikk (41) bekezdés és II. melléklet |
| III. melléklet | XII. melléklet |
| IV. melléklet | XI. melléklet |